armvectores/hy_wikipedia_2023 huggingface dataset:
Մեծ Սեդյու

Մեծ Սեդյու (ռուս.՝ Большая Седью), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեդյու գետի աջ ափին 2 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000020800
Կոդը ըստ հիդրոլոգիական հետազոտության (ՌԴ) — 103002080
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մարտ (զինված ընդհարում)

Մարտ, կազմակերպված զինված բախում՝ սահմանափակված տարածքով և ժամանակով։
Մարտը իրենից ներկայացնում է հարվածների, կրակի և զորքերի (ուժերի) ամբողջություն, որը ունի հստակ նպատակ, վայր և ժամանակ։  Մարտը զորքերի միավորների և ուժերի միավորների մարտական գործողությունների հիմնական ակտիվ ձևն է ՝ զինծառայողների, ստորաբաժանումների, զորամասերի (նավերի), միավորումների, մարտավարական մասշտաբում։


== Տեսակներ ==
Նախկինում Ռուսաստանի ռազմական գործերում մարտը ընկալվում էր որպես ընդհանուր հասկացություն՝ երկու թշնամական կողմերի միջև բախում։  Մարտը բաժանվում էր հետևյալ տեսակների.

մենամարտություն՝ զինծառառայողների միջև բախում
կարճատև մարտ՝ բրիգադների, զորագնդերի, գումարտակների, վաշտերի միջև բախում;
մարտ՝ կորպուսների, դիվիզիաների միջև բախում;
ճակատամարտ՝ երկու բանակների միջև բախում, որը ռազմաբեմում հանգեցրել է քիչ թե շատ էական փոփոխությունների։
ընդհանուր մարտ կամ ճակատամարտ՝ երկու բանակների միջև բախում, որի միջոցով որոշվել է պատերազմի կամ առանձին օպերացիայի ճակատագիրը։Որոշ փոփոխություններով այս աստիճանավորումը պահպանվել է մինչ օրս։
Ըստ զորքերի կամ ուժերի գործողության վայրի՝ մարտը բաժանվում էր հետևյալ խմբերի. 

դաշտային
ծովային
քաղաքային
և այլն։Ըստ զորքերի (ուժերի) գործողությունների՝ մարտը բաժանվում էր հետևյալ խմբերի. 

պաշտպանողական
հարձակողական։Մարտական բոլոր տարատեսակները նպատակ ունեին հնարավորինս մեծ վնաս պատճառել և, հնարավորինս չափ թուլացնել թշնամուն, պատերազմի ընդհանուր նպատակի (ռազմական գործողություններ) պահանջով։
Հիմա, կախված նրանից, թե որ կողմն է սկսում մարտը, այն կոչվում է պաշտպանողական, հարձակողական կամ հանդիպական։
Կախված նրանից, թե ինչպիսի զինուժի (ԶՈՒ), ԶՈՒ տիպի զորքերի (ուժերի) տեսակներից են մարտում ներգրավված, մարտը լինում է․

համազորային
տանկային
հակաօդային
օդային;
ծովայինԿախված նրանից, թե զինված ուժերի ինչ տիպի զորքերի (ուժերի) որ կազմավորումներն են ներգրավված մարտում, այն ունի իր առանձնահատկությունները.

վաշտերում, էսկադրիլիայում
գումարտակում, դիվիզիոնում
գնդում
բրիգադում
դիվիզիայում


== Մենամարտ ==
Պայքար կոչվում է նաև անձի կամ մարդկանց խմբի ակտիվ փոխազդեցությունը մեկ այլ անձի, մարդկանց խմբի հետ՝ նպատակ ունենալով փոխադարձ ոչնչացնել սառը զենքի, հրազենի, այլ զենքերի կամ առանց զենքի օգտագործման։


== Ծանոթագրություններ ==


== Գրականություն ==
Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
М. И. Драгомиров, Сборник оригинальных и переводных статей, т. II. — СПб., 1881 год;
Военный энциклопедический словарь (ВЭС), М., ВИ, 1984 год, 863 стр. с иллюстрациями (ил.), 30 листов (ил.);
Кацура А., Поединок чести. Дуэль в истории России, ISBN 5-05-004820-6 1999 год;
Տրոյնի (Մազովեցյան վոյեվոդություն)

Տրոյնի, գյուղ Լեհաստանի Մազովեցյան վոևոդության Վոլոմին նահանգի Գմինա Դաբրովկա շրջանում։ Վոլոմին քաղաքից գտնվում է մոտավորապես 15 կիլոմետր հյուսիս-արևելք, իսկ Վարշավայից՝ 36 կիլոմետր հյուսիս-արևելք։
Գյուղը բնակչությունը կազմում է 490 մարդ։


== Ծանոթագրություններ ==
Ուրիշի փողեր (ֆիլմ)

«Ուրիշի փողեր» (ֆր.՝ L'Argent Des Autres), ֆրանսիական ֆիլմ է։ Ստեղծագործության հեղինակը Նենսի Մակհեյմն է, արժանացել է երկու «Սեզար»  կինոմրցանակի։


== Սյուժե ==
Անրի Պանիեն (Ժան Լուի Տրենտինյանը) Mirement բանկում վարկային պատասխանատու է։  Մի անգամ նա  ռիսկային պայմաններում վարկ է տրամադրում Կլոդ Շեվալիե դ՝ Ավենին  (Կլոդ Բրասեր),  ենթադրելով, որ  վարկի տրամադրումը թույլատրված է վերադաս ղեկավարության կողմից։ Սակայն, երբ բանկը բախվում է վարկը չվերադարձնելու  խնդրի հետ, ամեն ինչում մեղադրում են Անրիին։ Նրան հեռացնում են աշխատանքից և նա պետք է ապացուցի, որ ինքը պատասխանատու չէ, ոչ այդ, ոչ էլ այլ  գաղտնի գործարքների համար…


== Դերերում ==
Ժան Լուի Տրենտինյան՝  Անրի Պանիե
Կատրին Դենյով՝  Սեսիլ Պանիե
Կլոդ Բրասեր՝  Կլոդ Շեվալիե դ՝ Ավեն
Միշել Սերո
Ժերար Սետի


== Նկարահանող խումբ ==
Ռեժիսոր՝  Կրիստիան դը Շալոնժ
Պրոդյուսերներ՝  Միշել դը Բրոկա, Ադոլֆ Վեցի
Սցենարիստ՝ Նենսի Մարկհեյմ, Կրիստիան դը Շալոն
Կոմպոզիտոր՝ Գայ Բուլանժեր
Օպերատոր՝ Ժան Լուի Պիկավե


== Ծանոթագրություններ ==
Բագրատ Ասատրյան

Բագրատ Արտաշեսի Ասատրյան (փետրվարի 2, 1956(1956-02-02), Հայկական ԽՍՀ, ԽՍՀՄ), հայ տնտեսագետ է, եղել է Հայաստանի Հանրապետության կենտրոնական բանկի նախագահը 1994-1998 թթ., Հայաստանի Հանրապետության հիմնադիրներից մեկը:


== Կենսագրություն ==
Ծնվել է 1956 թվականին Սիսիանի շրջանի Դարաբաս գյուղում։ Ավարտել է Երևանի № 132 միջնակարգ դպրոցը։ 1977 թվականին ավարտել է Երևանի պետական համալսարանի տնտեսագիտության ֆակուլտետը։ Աշխատել է Գիտությունների ազգային ակադեմիայի տնտեսագիտության ինստիտուտում որպես ավագ գիտաշխատող, խորացել ժողովրդագրության մեջ, 1985 թվականին ստացել տնտեսագիտական գիտությունների թեկնածուի աստիճան։
1988 թվականին եղել է շարժման ակտիվ մասնակից։ 1990 թվականին որպես Հայոց Համազգային Շարժման անդամ ընտրվել է Հայաստանի առաջին խորհրդարանի պատգամավոր, ղեկավարել է առողջապահության և սոցիալական հարցերի հանձնաժողովը, եղել է ԳԽ նախագահության անդամ։ 1995 թվականին ընտրվել է ԱԺ- ի պատգամավոր։
1994 թվականին ԱԺ-ի կողմից ընտրվել է ՀՀ Կենտրոնական Բանկի նախագահ։ Համարվում է ՀՀ ԿԲ օրենսդրության հիմնադիր։ Նախաձեռնել և հեղինակել է մի շարք հիմնադիր օրենսդրական ակտեր, որոնք ներկայացվել և ընդունվել են ԱԺ-ի կողմից 1996 թվականին։ Շուտով վայր է դրել պատգամավորական մանդատը և հրաժարվել կուսակցականությունից հաշվի առնելով ԿԲ իր պաշտոնը։
1998 թվականին հրաժարական է ներկայացրել ԿԲ նախագահի պաշտոնից՝ իր հիմնական դաշնակիցներ Լևոն Տեր-Պետրոսյանի, Բաբկեն Արարքցյանի, Վանո Սիրադեղյանի և մյուսների հետ։
1990-ականների քաղաքական գործունեությունից հետո ստանձնել է մասնագիտական պաշտոններ՝ Հայաստանի բանկերի ասոցիացիայի նախագահ (1998-1999 թթ.), «Արմիմպեքսբանկ»ի գործադիր տնօրեն (1999-2003 թթ.)։ 1999 թվականից ԵՊՀ-ում դասավանդում է ֆինանսներ և բանկային գործ առարկան։ Ներկայումս «Գառնի ինվեստ» ՈԻՎԿ խորհրդի նախագահն է և գործադիր տնօրենը։
Ավելի քան 20 գիտական հրապարակումների հեղինակ է։ 2005 թվականին որպես երիտասարդ մասնագետների թիմի ղեկավար, հրատարակել է մոտ 700 էջանոց «Բանկային գործ» դասագիրքը, որը միակն է Հայաստանի բանկային համայարգի մասին, մեծ պահանջարկի  պատճառով վերահրատարակվել է։


== Ծանոթագրություններ ==
Էշթոն Սանդերս

Էշթոն Դյուրանդ Սանդերս (անգլ.՝ Ashton Durrand Sanders; հոկտեմբերի 24, 1995(1995-10-24), Քարսոն, Լոս Անջելես շրջան, Կալիֆոռնիա, ԱՄՆ), ամերիկացի դերասան։ Նա առավել հայտնի է օսկարակիր «Լուսնի լույս» ֆիլմում երիտասարդ Չայրոնի դերով։


== Վաղ տարիներ ==
Սանդերսը ծնվել է Կալիֆոռնիա նահանգի Քարսոն քաղաքում։ Նա հաճախել է Լոս Անջելեսի կենտրոնում գտնվող Մեծ արվեստների ավագ դպրոցը, որն ավարտել է 2013 թվականին։ Նա սովորում էր ԴեՓոլ համալսարանի թատրոնային դպրոցում, մինչև լքելն այն երեք տարի անց՝ 2016 թվականին, դերասանական կարիերայի վրա կենտրոնանալու համա ր։


== Կարիերա ==
Սանդերսը կատարել է իր դեբյուտը ռեժիսոր Քրիս Էսկայի «Որոնումը» ֆիլմում։ Ֆիլմի համաշխարհային պրեմիերան տեղի է ունեցել South by Southwest-ում 2013 թվականի մարտի 11-ին։ Այն թողարկվել է Variance Films-ի կողմից սահմանափակ տեսքով 2014 թվականին ապրիլի 2-ին։
2015 թվականին Սանդերսը փոքր դեր է կատարել «Ուղիղ Քոմփթոնից» ֆիլմում։ 2016 թվականին նա հայտնվել է Refinery29-ի «Նիհարը» վեբ սերիալի սերիաներից մեկում։
Դրանից հետո Սանդերսը նկարահանվել է ռեժիսոր Բարի Ջենքինսի «Լուսնի լույս» դրամա ֆիլմում։ Ֆիլմի համաշխարհային պրեմիերան տեղի է ունեցել 2016 թվականի սեպտեմբերի 2-ին Թելուրիդի կինոփառատոնում, իսկ սահմանափակ թողարկումը՝ 2016 թվականի հոկտեմբերի 21-ին A24-ի կողմից։ «Լուսնի լույս»-ը զանգվածային քննադատական ընդունելության է արժանացել և ստացել է Ոսկե Գլոբուս մրցանակը «Լավագույն ֆիլմ» անվանակարգում։ Ֆիլմը նաև երեք Օսկար մրցանակ է ստացել «Լավագույն ֆիլմ», «Լավագույն ադապտացված սցենար» և «Երկրորդ պլանի լավագույն դերասան» (Մահերշալա Ալի) անվանակարգերում։ Սանդերսի դերը ֆիլմում բարձր է գնահատվել քննադատների կողմից; Բենջամին Լին The Guardian-ից անվանել է նրա աշխատանքը «հզոր»։
Սանդերսը կատարել է «Հավասարիչը 2» ֆիլմի՝ հայտնի «Հավասարիչը» մարտաֆիլմի սիքվելի գլխավոր դերերից մեկը՝ Դենզել Վաշինգտոնի հետ միասին։ 2019 թվականին Սանդերսը նկարահանվել է ռեժիսոր Ռուփերթ Ուայաթի «Գրավված պետություն» գիտական ֆանտաստիկա թրիլլեր ֆիլմում։ Նա նաև ներառվել է HBO-ի «Հարազատ որդի» վեպի ադապտացիայի դերասանական կազմում։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Էշթոն Սանդերս Internet Movie Database կայքում
Մորատուվա

Մորատուվա քաղաքը գտնվում է Շրի Լանկա պետության հարավ-արևմուտքում, կազմում է Մեծ Կոլոմբոյի ագլոմերացիայի հարավային մասը։ Ունի 168,280 հազար բնակիչ (2012)։ Հանդիսանում է առևտրատրանսպորտային կենտրոն։ Զբաղվում են տարբեր արհեստներով։ Մորատուվան մեծությամբ երրորդ բնակավայրն է կղզում։ Փռված լինելով Լակադիվայի ծովափին՝ հյուսիսում սահմանակից է Դահիվանա Մաունթ Լավինիա քաղաքին, իսկ հարավ-արևելքում նրան սահմանափակում է Բոլգոդա լիճը։
Մորատուվան մեծ հռչակում է ստացել տեղի համալսարանի շնորհիվ, որը Հարավային Ասիայի տեխնոլոգիական բուհերից մեկն է։ Քաղաքում գտնվում է նաև կրիկետի (Շրի Լանկայի ամենահայտնի մարզաձևը) «Դե Սոուսա» մարզադաշտը, որտեղ ազգային հավաքականի թիմը անցեկացնում մենամարտեր։ Մորատուվայի տեսարժան վայրերից են  աշխարհի տարբեր կրոնների սրբավայրեր՝ բուդդայական տաճարներ և քրիստոնեական եկեղեցիներ, որոնք լիովին տարածված են քաղաքի տարածքում և շրջակայքում։ Տեղի իշխանությունը մեծ ուշադրություն է դարձնում կրթությանը՝ փոքր քաղաքի տարածքում կան քոլեջներ և համալսարան։ Արդյունաբերությունը ներկայացված է ձկնորսությամբ և ձկան վերամշակմամբ, տրանսֆորմատորների արտադրությամբ, կահույքի և փայտի այլ արտադրատեսակների պատրաստմամբ։


== Կլիմա ==
Քաղաքը գտնվում է երկիր հարավ-արևմուտքում, Հնդկական օվկիանոսի ափին։ Ունի Հասարակածային կլիմա։


== Տրանսպորտ ==
Քաղաքով տեղաշարժման համար, բացի  ավտոբուսներից, օգտագործվում է ոչ սովորական փոխադրամիջոց «տուկ տուկի»՝ փոքրիկ ծածկ ունեցող մոտոռոլեր։ Ամենամոտիկ օդանավակայանը Սիգիրիան է։


== Զվարճանք ==
Քաղաքում կան ռեստորաններ և հուրանոցներ, կարելի է զբաղվել սերֆինգով, դայվինգով, զբոսնել զբոսանավերով և ձեռք բերել հուշանվերներ, համեմունքներ և նշանավոր ցեյլոնյան թեյ։


== Պատկերասրահ ==

		
		


== Ծանոթագրություններ ==
Աղնջա (գետ)

Աղնջա, գետ Հայաստանի Տավուշի մարզում։ Սկիզբ է առնում Արծվաշեն և Ճամբարակ բնակավայրերի միջակայքից, Միափորի լեռների հյուսիսային լանջերից ու նրանից ճյուղավորվող Գարդման լեռնաշղթայի միացման վայրից. ներկայիս Ադրբեջանի տարածքում։ Հոսում է Տավուշի մարզի արևելյան մասով, ապա Ադրբեջանի տարածքում աջից միախառնվում է Տավուշ գետին։ Աղնջա գետի վտակն է Խնձորուտ գետը։ Աղնջայի ափին են գտնվում Այգեձոր և Չինարի գյուղերը։ Երկարությունը՝ 47 կմ։


== Անվան ծագում ==
Գետի անվան ծագման հետ կապված կան մի քանի տեսակետներ, որոնցից մեկը կապված է գետի հարևանությամբ գտնվող ամրոցի տիրուհու հետ։ Վերջինս շատ գեղեցիկ էր, և նրան տիրանալու համար սելջուկները բազմիցս հարձակվում են ամրոցի վրա և պաշարում այն։ Երկարատև պաշարումից հետո գեղեցկուհի դիմում է անձնազոհության և ամրոցն ու բնակիչներին փրկելու համար "ա՛խ ընչի" բացականչելով ցատկում է գետը։ Դրանից հետո գետը կոչվում է Ախնջի կամ Աղնջա, իսկ ամրոցը՝ Աղջկաքար։


== Ծանոթագրություններ ==
Արևտիկին

Արևտիկին, հայկական իգական անուն։ Արև արական անվան իգական ձևն է։ Գործածվել է 13-րդ դարում։


== Գործածություններ ==
Արևտիկին, մերձավոր Խութլուբեկի և Թիրքիշի, ովքեր Հակոբ աբեղային գրել տվեցին մի Ավետարան Կարսի Գոդիս գյուղում, 1297 թվական։


== Ծանոթագրություններ ==
Մախարջիկ

Մախարջիկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ժերար Կոսսե

Ժերար Կոսսե (ֆր.՝ Gérard Caussé, հունիսի 26, 1948(1948-06-26), Թուլուզ), ֆրանսիացի ալտահար։
Սովորել է Փարիզի կոնսերվատորիայում, որտեղ շահել է ալտի և կամերային անսամբլի առաջին մրցանակը։ Աշխատել է բազմատիվ լարային կվարտետներում, նաև "Ensemble intercontemporain" որպես առաջին սոլո ալտահար։ Համերգներով հանդես է գալիս բազմատիվ անվանի երաժիշտների, այդ թվում՝ նշանավոր դիրիժորներ Էմանուել Կրիվինի, Շառլ Դյուտուայի, Քենթ Նագանոյի հետ, նաև՝ որպես մենակատար։ Բացի այդ, թողարկում է իր կատարումների ձայնագրությունները, որոնց թվաքանակն անցնում է երեքուկես տասնյակից։ Ընդ որում՝ դրանք թողարկվել են այնպիսի համբավավոր լեյբլներով, ինչպիսիք են EMI-ն, Erato Records-ը, Philips-ը։ Ներկայումս Ժերար Կոսսեն դասավանդում է Փարիզի կոներվատորիայում և Մադրիդի Սոֆյա թագուհու անվան երաժշտական բարձրագույն դպրոցում։ Նա նվագում է 1560 թվականին Գասպարե դա Սալոյի պատրաստած ալտ։


== Ծանոթագրություններ ==


== Արտաքին հղումներ ==
Allmusic.com
Página con enlace a la Escuela Superior de Música Reina Sofía
Magister Musicae; Vídeos con Clases Magistrales del profesor Gérard Caussé Archived 2008-07-24 at the Wayback Machine. (իսպաներեն և անգլերեն)
Էտա (տառ)

Էտան (հունարեն` ήτα), հունական այբուբենի յոթերորդ տառն է։ Հունական այբուբենում թվային արժեքն է` 8։ Այդ տառից է առաջացել Լատինական այբուբենի H տառը։


== Համագրություններ ==
Հայկական` Հ
Կիրիլիցայի` Й
Լատինական` H
Թամիլական` ஹ்
Վրացական` ჰ
Եբրայական` ה


== Տես նաև ==
Հունական այբուբեն
Մյուլք (Մալաթիայի գավառ)

Անվան այլ կիրառումների համար տե՛ս՝ Մյուլք (այլ կիրառումներ)Մյուլք, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Չախըրընքյոյ

Չախըրընքյոյ, գյուղ Արևմտյան Հայաստանում, Սեբաստիայի վիլայեթի Կյուրինի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իվան Մեշտրովիչ

Իվան Մեշտրովիչ (օգոստոսի 15, 1883(1883-08-15)[…], Vrpolje, Požega County, Խորվաթիայի և Սլավոնիայի թագավորություն, Տրանսլեյտանիա, Ավստրո-Հունգարիա - հունվարի 15, 1962(1962-01-15) կամ հունվարի 16, 1962(1962-01-16), Սաութ Բենդ (Ինդիանա), Ինդիանա, ԱՄՆ), խորվաթ քանդակագործ։


== Կենսագրություն ==
1901-1904 թվականներին սովորել է Վիեննայի գեղարվեստի ակադեմիայում, 1903 թվականից մասնակցել է «Վիեննական Սեցեսսիոնի» ցուցահանդեսներին։ 1941 թվականին ձերբակալվել է ուստաշների ոստիկանության կողմից։ 1942 թվականից ապրել է Հարավսլավիայի սահմաններից դուրս, 1947 թվականից՝ ԱՄՆ-ում։ Կրելով Օ․ Ռոդենի, Է․ Ա․ Բուրդելի և «մոդեռն» ոճի ազդեցությունը, ձգտել է ստեղծել ազատագրական գաղափարներով տոգորված ազգային արվեստ (Կոսովոյի ճակատամարտ 1389 թվականին նվիրված տաճարի (չի իրագործվել) քանդակները, մարմար, բրոնզ, գիպս, 1907-1912 թվականներ, մեծ մասը ժողովրդական թանգարանում, Բելգրադ)։ Զբաղվելով արվեստների համադրման խնդիրներով, հանդես է եկել նաև որպես ճարտարապետ (Գեղեցիկ արվեստների տուն, այժմ՝ ժողովրդական հեղափոխության թանգարան Զագրեբում, 1934-1938 թվականներ)։ Սպլիտում է Մեշտրովիչի պատկերասրահը, Զագրեբում՝ տուն-թանգարանը։


== Ծանոթագրություններ ==
Նոքս շրջան (Ինդիանա)

Անվան այլ կիրառումների համար տե՛ս՝ Նոքս շրջան (այլ կիրառումներ)Նոքս շրջան (անգլ.՝ Knox County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.336 կմ² է, բնակչությունը՝ 39.256 մարդ (2010 թ. տվյալներով)։ Շրջկենտրոնն է Վինկենես բնակավայրը։ Կազմավորվել է 1790 թ.։
Նիսան Բաբալիկաշվիլի

Նիսան Իզրաիլի Բաբալիկաշվիլի (վրաց.՝ ნისან ბაბალიკაშვილი, 1938, Թբիլիսի - 1986, Թբիլիսի), բանասեր, լեզվաբան, սեմագիտության ու Աստվածաշնչի ուսումնասիրությամբ զբաղվող մասնագետ։


== Կենսագրություն ==
Նիսան Բաբալիկաշվիլին ծնվել է 1938 թվականին Թբիլիսիում, ռաբբի Իզրաիլ Բաբալիկաշվիլիի ընտանիքում։ Նա ուներ երկու քույր՝ Խայա, Ռիվա, և մեկ եղբայր՝ Իոսիֆ։ 1964 թվականին ավարտել է Թբիլիսիի պետական համալսարանի արևելագիտության ֆակուլտետը։ 1967 թվականից աշխատել է Վրացական ԽՍՀ Գիտությունների ակադեմիայի արևելագիտության ինստիտուտում։
1972 թվականի մարտի 15-ից պաշտպանել է թեկնածուական ատենախոսություն «Հրեական էպիգրաֆները Վրաստանում (XVIII—XIX դարեր)»։ Պրոֆեսոր Գեորգի Անթելավան հիշում է, որ Բաբալիկաշվիլին փայլուն կերպով անցկացրել է իր ատենախոսության պաշտպանությունն ու ստացել բազմաթիվ հեղինակավոր սեմագետների դրական գնահատականները1974 թվականին Բաբալիկաշվիլին այցելել է Իսրայել, որտեղ նրան հրավիրել են ելույթներ ունենալու համալսարանում ու ռադիոյով։
Նիսան Բաբալիկաշվիլիի գլխավոր աշխատությունը նվիրված է Վրաստանում եղած հրեական վիմագրությունների ուսումնասիրությանը։ Իր աշխատության մեջ նա հրատարակել ու վերլուծել է 101 արձանագրություններ Վրաստանի տարբեր վայրերից։
Ուսումնասիրել է նաև Գորիի հրեաների ու Ղրիմի կարաիմների էպիգաֆները։
Իվրիտից վրացերեն է թարգմանել Աստվածաշնչի մի քանի գրքեր՝ Ժողովող, Երգ երգոց, Երեմիայի ողբը, Տոբիթ, Հովնանի մարգարեություն։ Վրացերեն է թարգմանել Ալեքսանդր Պենի բանաստեղծություններն ու Շմուել Ագնոնի արձակ ստեղծագործությունները։ Մասնակցել է Վրացական սովետական հանրագիտարանի հրատարակությանը։ Նիսան Բաբալիկաշվիլին հրատարակել է շուրջ 30 աշխատություններ։ Նրա աշխատությունները հրատարակվել են վրացերեն, ռուսերեն, իվրիտ լեզուներով։


== Մատենագրություն ==
Бабаликашвили Нисан Еврейские надписи в Грузии (XVIII—XIX вв.). — Тбилиси: Издательство Академии Наук Грузинской ССР, 1971.
Бабаликашвили Нисан. О еврейских эпиграфических памятниках Кавказа// Семитологические штудии. Вып. I. — Тбилиси։ Мецниереба, 1983.
Бабаликашвили Нисан. О нескольких еврейскоязычных караимских эпиграфических памятниках в Чуфут-Кале// Семитологические штудии. Вып. III. — Тбилиси։ Мецниереба, 1986.
Бабаликашвили Нисан. О традициях чтения древнееврейских текстов грузинскими евреями// Семитологические штудии. Вып. IV. — Тбилиси։ Мецниереба, 1988.


== Ծանոթագրություններ ==


== Գրականություն ==
Милибанд С. Д. Биобиблиографический словарь отечественных востоковедов. — Москва, 1995. — С. 113.
Церетели К. // Семитологические штудии. Вып. III. — Тбилиси։ Мецниереба, 1986. — С. 141—142.


== Արտաքին հղումներ ==
Неотторжимые от Сиона — «О семье Бабаликашвили» Нисан Бабаликашвили
ИМЕНА ГРУЗИНСКИХ ЕВРЕЕВ // GeorgianJews.org
Տարավա (օղակղզի)

Տարավա (անգլ.՝ Tarawa), Կիրիբատիի մայրաքաղաքն է։ Բաժանված է երկու մասերի հյուսիսային և հարավային։ 


== Ծանոթագրություններ ==
Գրեգորի Դերանժեր

Գրեգորի Դերանժեր (ֆր.՝ Grégori Derangère, մարտի 27, 1971(1971-03-27), Մոնպելիե), ֆրանսիացի դերասան։


== Կենսագրություն ==
Գրիգորի Դերանժերը ծնվել է Մոնպելիեում, որտեղ նրա ծնողները ստացել են բժշկական կրթություն։ Նա իր մանկությունն անցկացրել է Մոսկվայում և Ֆրանսիական Գվիանայում, իսկ այնուհետև բնակություն հաստատեցին Փարիզի շրջակայքում։ 21 տարեկանում նա մասնակցել է Փարիզի Ֆլորանի դասընթացներին, որտեղ նրա ուսուցիչ-խորհրդատուն եղել է դերասանուհի Ժոզեֆինա Դերենը։ 1995 թվականից սովորել է Լիոնի Ազգային արվեստի դպրոցում։
1996 թվականին նա առաջին անգամ հանդես է եկել «Աննա Օզ» ֆիլմում։ 1999 թվականին Գրեգորի Դերանժերը ստացել է իր առաջին գլխավոր դերը «30 տարի» ֆիլմում։
2003 թվականին նա խաղացել է «Բոն վոյաժ» ֆիլմում, որի համար 2004 թվականին արժանացել է «Սեզարի» կինոմրցանակի՝ խոստումնալից դերասան անվանակարգում։


=== Ֆիլմագրություն ===
1996 - Anna Oz
1997 - Marie Baie des Anges
1998 - Pas de scandale
1999 - 30 ans
2000 - La Chambre des officiers
2002 - Mille millièmes, fantaisie immobilière
2002 - Bon Voyage
2003 - L'Équipier
2004 -Les Parisiens
2004 -Le Courage d'aimer
2005 -Le Passager de l'été
2005 -Les Fragments d'Antonin
2009 -Une semaine sur deux
2010 -Insoupçonnable
2011 - L'Assaut


== Ծանոթագրություններ ==


== Արտաքին հղումներ ==
Պաշտոնական կայք
Կաշկինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԿաշկինոԿաշկինո (ռուս.՝ Кашкино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելենա Նետեցկայա

Ելենա Նետեցկայա (ուկրաիներեն՝ Елена Анатольевна Нетецкая, հոկտեմբերի 27, 1972(1972-10-27), Մակեևկա, Դոնեցկի մարզ, Ուկրաինական ԽՍՀ, ԽՍՀՄ), ուկրաինացի պետական և քաղաքական գործիչ, 5-7-րդ գումարումների Ուկրաինայի ժողովրդական պատգամավոր։ Շրջանների կուսակցության անդամ։


== Կրթություն ==
2004 թվականին ավարտել է Դոնեցկի ազգային համալսարանը՝ «Իրավագիտություն» մասնագիտությամբ և «իրավաբան» որակավորմամբ։
2009 թվականին ավարտել է Դոնեցկի պետական համալսարանը՝ «պետական ծառայություն» մասնագիտություն և  մագիստրոսի որակավորմամբ։


== Աշխատանքային գործունեություն ==
1992 թվականից մինչև 2001 թվականն աշխատել է Մակեևկա քաղաքի ժողովրդական պատգամավորների Խորհրդային շրջանային խորհրդի կազմակերպական բաժնի հրահանգիչ, իրավական և կազմակերպական-զանգվածային աշխատանքների բաժնի մասնագետ։
2001 թվականից մինչև 2003 թվականն աշխատել է Մակեևսկի քաղաքային խորհրդի գործկոմի կազմակերպչական բաժնի մասնագետ և վարիչ։
2003 թվականից մինչև 2005 թվականն աշխատել է Դոնեցկի մարզային պետական վարչակազմի աշխատակազմի ղեկավարի տեղակալ։
2005-2006 թվականներին աշխատել է Շրջանների կուսակցության կենտրոնական համակարգի պատգամավորների և հասարակական ընդունարանների աշխատանքների համակարգման բաժնի վարիչ։
2006 թվականից մինչև 2007 թվականը եղել է Ուկրաինայի 5-րդ գումարման Ժողովրդական պատգամավոր։
2010 թվականի մարտից մինչև 2011 թվականի փետրվարը եղել է Ղրիմի Ինքնավար Հանրապետության նախարարների խորհրդի նախարար։
2010 թվականից մինչև 2012 թվականը եղել է Ուկրաինայի 6-րդ գումարման Ժողովրդական պատգամավոր։
2012 թվականի խորհրդարանական ընտրություններում Շրջանների կուսակցությունից ընտրվել է Ուկրաինայի 7-րդ գումարման Գերագույն Ռադայի պատգամավոր՝ թիվ 3 միամանդաթ ընտրատարածքով՝ հավաքելով ընտրողների ձայների 50,37 տոկոսը։
2014 թվականին հավանություն չի տվել Ռուսաստանի Դաշնությանը Ղրիմի միացմանը՝ շարունակելով պատգամավորական լիազորությունները մինչև VII գումարման Գերագույն ռադայի աշխատանքի ավարտը 2014 թվականի նոյեմբերին։


== Ծանոթագրություններ ==
Ձիթահանք (Էրզրումի գավառ)

Ձիթահանք, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 52 կմ հեռու, Օվաջըղի հարթավայրում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վոլնոե (գյուղ, Կոնոտոպի շրջան)

Անվան այլ կիրառումների համար տե՛ս՝ ՎոլնոեՎոլնոե (ուկրաիներեն՝ Вільне), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Վոլնոե գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլավա Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Սլավա Սուլեյմանի Ավագյան (հունիսի 2, 1959(1959-06-02), Թաղասեռ, ԼՂԻՄ, Ադրբեջանական ԽՍՀ, ԽՍՀՄ - մարտի 7, 1994(1994-03-07), Ֆիզուլիի շրջան, Ադրբեջան), հայ ազատամարտիկ։
1977-1979 թվականներին ծառայել է ԽՍՀՄ Զինված ուժերում։ 1979-1990 թվականներին աշխատել է Հադրութի շրջանի ճանապարհաշինարարական նորոգման բաժնում։
1990 թվականից շրջանի կամավորական ջոկատի և Հադրութի ՊՇ ստորաբաժանումների կազմում մասնակցել է գյուղի ինքնապաշտպանությանը, Ջաբրայիլի, Զանգելանի, Կուբաթլուի, Ֆիզուլիի շրջանների ազատագրական մարտերին։
Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Թաղասեռում։


== Ծանոթագրություններ ==
Զնամենկա (գյուղ, Երմեկեևսկի շրջան)

Անվան այլ կիրառումների համար տե՛ս՝ ԶնամենկաԶնամենկա (ռուս.՝ Знаменка, բաշկիրերեն՝ Знаменка), գյուղ Ռուսաստանի, Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 59 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օմարի Հարդվիք

Օմարի Լաֆիթ Հարդվիք (անգլ.՝ Omari Latif Hardwick, հունվարի 9, 1974(1974-01-09), Սավաննա, Ջորջիա, ԱՄՆ), ամերիկացի դերասան։


== Վաղ կյանք ==
Ծնվել է Ջորջիա նահանգի Սավաննա քաղաքում, Ջոյս և Քլիֆորդ Հարդվիքի ընտանիքում: Սովորել է Ջորջիայի համալսարանում, որտեղ խաղացել է ֆուտբոլ և ցանկացել ընդգրկվել Ֆուտբոլի ազգային լիգայում (NFL), սակայն չի հաջողվել:


== Կարիերա ==
Որպես դերասան Հարդվիքը իր առաջին նշանավոր դերը ստացել է 2004 թվականին թողարկված «Sucker Free City» ֆիլմում: Հետագայում նա ավելի մեծ ճանաչում է ձեռք բերել «Saved» (2006) և «Dark Blue» (2009-10) հեռուստասերիալներում նկարահանվելով: 2014 թվականից Հարդվիքը նկարահանվում է «Power» հեռուստասերիալում, որտեղ մարմնավորում է գլխավոր հերոս Ջեյմս «Գոսթ» Սեյնթ Պատրիկին:


== Անձնական կյանք ==
2011 թվականին ամուսնացել է Ջենիֆեր Ֆաուչի հետ, ումից ունի երկու երեխա:


== Ծանոթագրություններ ==


== Արտաքին հղումներ ==
Պաշտոնական կայք
Օմարի Հարդվիքը Internet Movie Database կայքում
Գերշոն Մեիր Բուրշտեյն

Գերշոն Մեիր Բուրշտեյն (, Հայաստան, եբրայերեն՝ גרשון מאיר בורשטיין‎), Հայաստանի Հանրապետության հրեական համայնքի ռաբունապետ։


== Կենսագրություն ==
Ծնվել է Հայաստանում։ Հայրը Ուկրաինայից է։ 1991 թվականին եղել է Հայաստանի հրեական կրոնական համայնքի կազմավորման նախաձեռնող խմբի անդամ։ 1995 թվականին Հայաստան է վերադարձել որպես ռաբունապետ, Լյուբավիչի Ռաբիի դեսպանորդ և «Օր Ավներ» միջազգային բարեգործական հիմնադրամի ներկայացուցիչ։ Հովանավորների աջակցությամբ է ձեռք է բերել շենք՝ «Մորդեխայ Նավի» անվամբ Հայաստանի հրեական կրոնական համայնքային կենտրոն կազմավորելու համար։ Կենտրոնը անվանակոչվել է նախկինում քանդված երևանյան սինագոգի անունով։ 2012 թվականին կոչ է արել Իսրայելի պետությանը ճանաչել Հայոց ցեղասպանությունը։


== Տես նաև ==
Հրեաները Հայաստանում


== Արտաքին հղումներ ==
לאחר 90 שנה: אושרה בניית מקווה בארמניה(չաշխատող հղում)


== Ծանոթագրություններ ==
Մոնտգոմերի շրջան (Ալաբամա)

Անվան այլ կիրառումների համար տե՛ս՝ Մոնտգոմերի շրջան (այլ կիրառումներ)Մոնտգոմեր (անգլ.՝ Montgomery County), ԱՄՆ Ալաբամա նահանգի շրջաններից մեկը։ Ընդհանուր տարածությունը 2.031 կմ² է, բնակչությունը՝ 229.363 մարդ (2010 թ. տվյալներով)։ Շրջկենտրոնն է Մոնտգոմերի բնակավայրը։ Կազմավորվել է 1816 թ.։


== Ծանոթագրություններ ==
Լաս Պարինաս

Լաս Պարինաս (իսպ.՝ Las Parinas),  Արգենտինայի Կատամարկա պրովինցիայի արևմուտքում գտնվող երկրաբանական և գեոմորֆոլոգիական տարածաշրջան։ Կազմված է հրաբխային եզակի կազմավորումներից։ Հրաբխային բնապատկերն առավել ցայտուն կերպով դրսևորված է Campo del Piedra Pomez շրջանում։ Այստեղ են գտնվում Passis (6882 մ) և Nevado Ojos del Salado (6864 մ) հրաբուխները, որոնք աշխարհի ամենաբարձր հրաբուխների շարքին են դասվում։


== Ընդհանուր տեղեկություններ ==

Լաս Պարինասը միաժամանակ գնահատվում է որպես մարդու կողմից բնակեցված հնագույն տարածաջրջաններից մեկը։ Հնագիտական պեղումները վկայում են, որ այստեղ առնվազն տասը հազար տարի առաջ փոքր խմբերով մարդիկ են ապրել, ապաստան գտել քարանձավներում, զբաղվել որսորդությամբ ու հավաքչությամբ։
Ներկայումս տարածաշրջանը համարվում է անասնապահական կարևոր կենտրոն։ Բնակչությունը գլխավորապես զբաղվում է ոչխարաբուծությամբ, արդյունաբերական նպատակներով բրդի, մսի ու կաթի արտադրությամբ։ Այստեղ արտադրված բրդի գերակշիռ մասը օգտագործվում է տեքստիլ արդյունաբերության մեջ։
Տարածաշրջանում բնակչության խտությունը ցածր է, որի պատճառներից մեկն էլ կլիմայական խիստ պայմաններն են։ Տարեկան տեղումների քանակը հասնում է հազիվ 200 միլիմետրի։ Չորության հետ մեկտեղ՝ կլիման բավականին սառն է; Դրան գումարվում են սովորական դարձած ուժեղ ու տևական քամիները, որոնց արագությունը հասնում է ժամում մինչև 70 կիլոմետրի։ Դրությունը փոքր-ինչ մեղմացնում է մշտահոս ջրերի առկայությունը, որոնցով սնվում են տարածաշրջանի ոչ մեծ լճերը։
Լաս Պարինասը աչքի է ընկնում նաև իր եզակի էկոհամակարգով, որը հարմարվել է բնակլիմայական խիստ պայմաններին, և՛ ինքնատիպ է, և՛ չափազանց գեղեցիկ։ Կենդանական աշխարհի՝ այստեղ հանդիպող տեսակներից հիշարժան են հատկապես անդյան և Ջեյմսի ֆլամինգոները, նանդուն,տուկո-տուկոն, անդյան կատուն։
Արգենտինայի կառավարությունը 2001 թվականին դիմել է ՅՈՒՆԵՍԿՕ-ին՝ առաջարկոլով Լաս Պարինաս տարածաջրջանն ընդգրկել համաշխարհային ժառանգության ցանկի մեջ՝ հաշվի առնելով այստեղ առկա բնական և մշակութային ունիվերսալ և եզակի արժեքները։


== Ծանոթագրություններ ==


== Աղբյուրներ ==
Լաս Պարինաս
Շիգայ

Շիգայ (ռուս.՝ Шигай), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Իդյաշ գետի ձախ ափից 28 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Բելայա, գետի ենթաավազանը Բիրսկ գետն, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201512111100025309
Կոդը ըստ հիդրոլոգիական հետազոտության (ՌԴ) — 111102530
Ավազանի կոդը — 10.01.02.015
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Սուրբ Աստվածածին եկեղեցի (Գոշ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ Առաքելական եկեղեցու տաճար Հայաստանի Տավուշի մարզի Գոշ գյուղում։


== Պատմություն ==


== Տես նաև ==
Տավուշի մարզ


== Գրականություն ==
Ռուբեն Սիմոնյան,  Տավուշի մարզ, Երևան, «Ոսկան Երևանցի», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
Վերլուծի՛ր սա

«Վերլուծի՛ր սա» (անգլ.՝ Analyze This), ամերիկյան կատակերգություն՝ ռեժիսոր Հարոլդ Ռեմիսի կողմից։


== Սյուժե ==
Նյու Յորքյան մաֆիոզ Փոլ Վիթին (դե Նիրո) նյարդային քայքայման եզրին է։ Նրա վրա մահափորձ է կատարվել, որի պատճառով վախճանվել է նրա զինակիցը։ Եվ իրականում՝ մաֆիոզի գործը այդքան էլ հեշտ չէ։ Հանկարծ անհաջողակ հոգեվերլուծաբան Բեն Սոբելի մեքենան բախվում է քրեական պետի մեքենային։ Վիթիին ինչ-որ կերպ օգնելու համար՝ զինակիցները նրան ուղարկում են Սոբելի մոտ, և նրա մոտ սովորական կյանքի ճանապարհը ոտից գլուխ է․ մաֆիոզների համար գոյություն ունի միայն ինքը և իր էմոցիոնալ քայքայումը։


== Դերերում ==
Ռոբերտ Դե Նիրո - Փոլ Վիթի
Բիլի Կրիստալ - բժիշկ Բեն Սոբել
Լիզա Կուդրոու - Լաուրա Սոբել
Չեզ Պալմինտիերի - Պրիմո Սիդոնե
Ջո Վիտերելի - Ստուդեն
Մոլի Շենոն - Կարոլինա
Շուլ Ռեբեկա - Դորոտի Սոբել
Թոնի Բենեթ - (կամեո)


== Մրցանակներ և անվանակարգեր ==
2 անվանակարգեր «Ոսկե գլոբուս» մրցանակի համար։

Լավագույն ֆիլմ (կատակերգություն կամ մյուզիքլ)
Լավագույն տղամարդկային դեր (կատակերգություն կամ մյուզիքլ)


== Ծանոթագրություններ ==


== Արտաքին հղումներ ==
«Վերլուծի՛ր սա»(անգլ.) ֆիլմը Internet Movie Database կայքում
Ուզունլարի լիճ

Ուզունլարի լիճ, նաև Ուզունլար, Կոնչեկ, Օտար-Ալչիկ (ուկրաիներեն՝ Узунларське озеро, Ղրիմի թաթարերեն՝ Uzunlar gölü, Ուզունլար գոլյու), ցամաքող աղի լիճ Կերչի թերակղզու հարավային մասում, Ղրիմի մակերեսով 6-րդ լիճը։ Մակերևույթի մակերեսը կազմում է 21,2 կմ²։ Պատկանում է ընդհանուր միներալիզացիայի աղի լճերի տիպին, ծագումը լիմանային։
Մտնում է Կերչի լճերի խմբի մեջ, այս խմբում Ակտաշի լճից հետո երկրորդն է։ Երկարությունը կազմում է 10 կմ, միջին լայնությունը՝ 1,5 կմ, առավելագույնը՝ 5,5 կմ։ Միջին խորությունը՝ 0,6 մ, առավելագույնը՝ 1,2 մ։
Լիճը համարվում է բուժիչ և օգտագործվում է վերականգնողական նպատակներով։


== Ծանոթագրություններ ==


== Տես նաև ==
Ուկրաինայի լճեր
Աստվածատուր Բժնունի

Աստվածատուր եպիսկոպոս Բժնունի (6-րդ դար), հայ հոգևորական, Բուժունիքի եպիսկոպոս (6-րդ դար)։


== Դվինի եկեղեցական ժողով ==

Ամենայն Հայոց կաթողիկոս Ներսես Բ Բագրևանդցին նամակ է գրում Հայ Առաքելական եկեղեցու թեմերի եպիսկոսներին, և նրանց հրավիրում մասնակցելու եկեղեցական ժողովի, որը տեղի է ունենում 554 թվականի մարտի 29-ին Դվինում։


== Ծանոթագրություններ ==
Վակո

Վակո (կորեերեն՝ 和光市)՝ քաղաք Ճապոնիայում, գտնվում է Սայտամա պրեֆեկտուրայում։ Քաղաքի մակերեսը կազմում է 11,04 կմ², բնակչությունը՝ 82 542 մարդ (2014 թվական, օգոստոսի 1), բնակչության  խտությունը՝ 7476,63 մարդ/կմ²։


== Աշխարհագրական դիրք ==
Քաղաքը տեղակայված է Հոնսյու կղզու վրա՝ Սայտամա պրեֆեկտուրա, Կանտո (տարածաշրջան)։ Սահմանակից է Ասակա և Տոդա քաղաքներինref>«イチョウを市の木、サツキを市の花に制定したいきさつ» (jp)։ Администрация города Вако։ Արխիվացված է օրիգինալից 2012-05-06-ին։ Վերցված է 2010-08-13 </ref>։


== Բնակչություն ==
Քաղաքի բնակչությունը 2014 թվականի օգոստոսի 1-ի տվյալներով կազմում է 82 542 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ճապոներեն)
Կոմակիո

Կոմակիո (իտալերեն՝ Comacchio), քաղաք Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 22385 մարդ։ Բնակչության միջին խտությունը՝ 79 մարդ/կմ²։ Զբաղեցնում է 283 կմ² տարածք։ Փոստային ինդեքս՝ 44022։ Հեռախոսային կոդը՝ (+39) 0533։
Բնակավայրի հովանավորն է Հովհաննես Մկրտիչը։ Տոնը նշվում է օգոստոսի 13-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Նովոսուբխանգուլովո

Նովոսուբխանգուլովո (ռուս.՝ Новосубхангулово, բաշկիրերեն՝ Яңы Собханғол), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 581 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոչապի (գյուղ, Ռատնովի շրջան)

Անվան այլ կիրառումների համար տե՛ս՝ ՊոչապիՊոչապի (ուկրաիներեն՝ Почапи), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1946 թվականին։
2001 թվականի տվյալներով Պոչապի գյուղում բնակվում էր 132 մարդ։ Բնակավայրը զբաղեցնում է 0,764 կմ² տարածք։ Բնակչության խտությունը կազմում էր 172,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորանդերեքյոյ

Բորանդերեքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Օզի

Օզի (ֆր.՝ Auzits), համայնք Ֆրանսիայի Օկսիտանիա մարզի Ավերոն գավառում:
Բնակչությունը 2010 թվականի դրությամբ կազմում է 832 մարդ, բնակչության խտությունը` 34.18 մարդ/կմ²: Բնակավայրը զբաղեցնում է 24.34 կմ² տարածք:


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 125 կմ հյուսիս-արևելք, Ռոդեզ քաղաքից` 27 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 504 աշխատունակ (15-64 տարեկան)  բնակիչ, որոնցից ակտիվ էին 305-ը, իսկ ոչ ակտիվները` 199: Ակտիվության ցուցանիշը կազմում է 60,5 %: 305 աշխատունակ մարդկանցից աշխատել է 280 անձ (139 տղամարդ և 141 կին): Գործազուրկ են եղել 25 անձ (10 տղամարդ և 15 կին): 199 անաշխատունակներից 28-ը եղել են աշակերտներ կամ ուսանողներ, 67-ը` թոշակառուներ, իսկ 104-ը չեն աշխատել տարբեր պատճառներով:


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արյունահոսական նախատրամադրվածություն

Արյունահոսական նախատրամադրվածություն, (հեմոռագիկ դիաթեզ), հիվանդությունների խումբ, որը բնորոշվում է բարձր արյունահոսելիությամբ՝ մաշկի վրա, հոդերի խոռոչներում արյունազեղումների առաջացմամբ, արյունահոսությամբ (քթից, լնդերից, արգանդից, երիկամներից) և երկարատև արյունահոսությամբ՝ չնչին կտրած վերքից, ատամի հեռացումից և այլն։ Արյունազեղումներն ու արյունահոսությունն առաջանում են արյան մակարդելիության խանգարման և արյան անոթների պատերի թափանցելիության բարձրացման հետևանքով։


== Տեսակներ ==
Արյունահոսային նախատրամադրվածությունը կարող է լինել ժառանգական և ի հայտ գալ արդեն մանկական տարիքում կամ ձեռքբերովի՝ դրսևորվում է ցանկացած տարիքում, հաճախ՝ որպես այլ հիվանդությունների բարդություն։ Բարձր արյունահոսելիությունը նկատվում է նաև արյան մակարդելիությունն իջեցնող առանձին դեղանյութերի ընդունման ժամանակ։ Բացի հակամակարդիչ դեղանյութերից, որոնք նշանակվում են արյան մակարդելիության բարձրացման ժամանակ արյան նախատրամադրվածությանը նպաստում են ջերմիջեցնող ցավազրկող դեղանյութերը (օրինակ՝ ացետիլսալիցիլաթթուն՝ ասպիրինը), ինչպես նաև օրգանիզմում վիտամինների (ասկորբինաթթու և ռուտին) անբավարարությունը՝ կապված ոչ ճիշտ սնման հետ (սննդում թարմ մրգերի, բանջարեղենի անբավարարության կամ սննդի խոհարարական մշակման կանոնները չպահպանելու դեպքում)։ Արյունահոսային նախատրամադրվածության պատճառը կարող է հաստատել միայն բժիշկը՝ հիվանդի մանրամասն հարցուփորձի և հետազոտության միջոցով։
Այդ հիվանդությունները բաժանվում են հինգ ենթախմբի՝

արյան մակարդելիության խանգարումներ, երբ բացակայում է արյան մակարդմանը մասնակցող որևէ գործոն,
թրոմբոցիտների գործունեության անբավարարություն՝ Վերլհոֆի հիվանդություն կամ թրոմբոցիտային պուրպուրա,
անոթային համակարգության խանգարումներ (հեմոռագիական վասկուլիտ կամ Շենլեյն-Հենոխի հիվանդություն),
հորմոնային խանգարման հետևանքով առաջացած արյունահոսային արգանդախտ և դաշտանադադարային հիվանդություններ,
արյան մակարդմանը մասնակցող մի քանի գործոնների բացակայություն։


== Բուժում ==
Առանձին դեպքերում պահանջվում է վիրահատական միջամտություն՝ փայծաղի հեռացում։ Հանկարծակի առաջացող արյունահոսությունների ժամանակ հարկավոր է անհապաղ դիմել բժշկի կամ շտապ օգնություն կանչել։ Մինչև բժշկի գալը (առավել հաճախ քթային արյունահոսության ժամանակ) հիվանդի համար ստեղծել հանգիստ պայմաններ. հորիզոնական դիրք տալ՝ թեթևակի բարձրացնելով գլուխը, քթարմատին սառը դնել, կարելի է քթանցքերի մեջ ջրածնի գերօքսիդի 3%-անոց լուծույթով թրջած բամբակե կամ թանզիֆե խծուծ դնել։ Եթե հիվանդին նշանակված Են հակամակարդիչներ, ապա դրանց ընդունումն անմիջապես պետք է ընդհատել։


== Կանխարգելում ==
Վիտամինային անբավարարության հետ կապված արյունահոսելիության կանխարգելումը, ասկորբինաթթվով (խնձոր, սև հաղարջ, մասուր, կանաչ սոխ, թրթնջուկ, աղցան) և ռատինով (հնդկացորեն, ցիտրուսներ) հարուստ սնունդ, սննդի ճիշտ պատրաստում։ Սննդում նշված վիտամինների անբավարարության ժամանակ խորհուրդ է տրվում օգտագործել ասկորբինաթթվի և ռատինի պատրաստուկներ։ Կանխարգելիչ միջոցառումները պետք է համաձայնեցնել բժշկի հետ։


== Ծանոթագրություններ ==
Անդըրուն

Անդըրուն, գետ պատմական Կիլիկիայում, Պիռամոս (Ջահան) գետի վտակ։


== Ծանոթագրություններ ==
Հեռմե

Հեռմե (էստ․՝ Härmä), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չերևկի (գյուղ, Օրոժիցյայի շրջան)

Անվան այլ կիրառումների համար տե՛ս՝ ՉերևկիՉերևկի (ուկրաիներեն՝ Черевки), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Չերևկի գյուղում բնակվում էր 221 մարդ։ Բնակավայրը զբաղեցնում է 1144 կմ² տարածք։ Բնակչության խտությունը կազմում էր 193,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամբրոսիոս Թեզեոս

Թեզեո Ամբրոջիո դելյի Ալբոնեսի (իտալերեն՝ Teseo Ambrogio degli Albonesi) կամ Թեզեոս Ամբրոսիոս (լատ.՝ Theseus Ambrosius, 1469, Պավիա, Միլանի դքսություն - 1540), իտալացի հումանիստ, լեզվաբան, արևելագետ, հայագետ։ 
Գրել է «Ներածություն քաղդեական, սիրիական, հայկական և տասը լեզուների…» (հրատարակվել է 1539 թվականին) աշխատությունը, որտեղ, այլ լեզուների շարքում, ներկայացրել է նաև հայերենի քերականությունը։ Թեզեոսի աշխատությունը փաստորեն հայերենի ուսումնասիրությանը վերաբերող օտար լեզվով գրված առաջին գործն է։


== Ծանոթագրություններ ==
Մարքթբերգել

Մարքթբերգել (գերմ.՝ Marktbergel), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 1557 մարդ (2010 թվականի դեկտեմբերի 31-ի տվյալներով)։ Տարածքը 24,20 կմ² է։ Պաշտոնական կոդը՝ 09 5 75 143։


== Ծանոթագրություններ ==
Կուսակցականություն

Կուսակցականություն, 
1. քաղաքական կուսակցությանը պատկանելը, դրա սկզբունքներին հարելը։
2.Աշխարհայացքի, Փիլիսոփայության, հասարակական գիտությունների, գրականության և արվեստի սոցիալ-գաղափարական ուղղվածություն Խորհրդային Միությունում, որն ըստ խորհրդային գաղափարախոսության, արտահայտում էր որոշակի դասակարգերի, սոցիալական խմբերի շահերը և դրսևորվում գիտական, գեղարվեստական ստեղծագործության սոցիալական միտումներում և ստեղծագործողի դիրքորոշման մեջ
(625) Քսենիա

(625) Քսենիա (անգլ.՝ Xenia), աստերոիդ աստերոիդների հիմնական գոտում։ Հայտնաբերվել է 1907 թվականի փետրվարի 11-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,646391 ա. մ., առավելագույնը մոտենում է 2,0523 ա. մ. հեռավորության վրա և հեռանում 3,2405 ա. մ.։ Արեգակի շուրջ մեկ ամբողջական պտույտ է կատարում 1572,46 երկրային օրվա ընթացքում, իր ուղեծրով շարժվելով միջինում 0,228941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(625) Քսենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զավգորոդնեե (այլ կիրառումներ)

Զավգորոդնեե, կարող է վերաբերել՝

Զավգորոդնեե - գյուղ, Ուկրաինայի Խարկովի մարզի Բալակլեյայի շրջանում
Զավգորոդնեե - գյուղ, Ուկրաինայի Խարկովի մարզի Վալկիի շրջանում
Ստիլպոն

Ստիլպոն (հունարեն՝ հուն․՝ Στίλπων) Մեգարայից կամ Ստիլպոն Մեգարացի (մոտավորապես մ.թ.ա. 360 – մ.թ.ա. 280 թթ.) հունական Մեգարյան դպրոցի փիլիսոփա, «բանավեճի մեծ վարպետ» (δεινὸς ἄγαν ὢν ἐν τοῖς ἐριστικοῖς), Էվկլիդեսի աշակերտ, նաև սոփեստ Տրասիմախի աշակերտ։
Էվկլիդեսից հետո էթիկայի հիմնախնդիրներով առավելապես զբաղվել է Ստիլպոնը, որը ապացուցում էր առաքինության ինքնաբավությունը լիակատար երջանկության հասնելու համար։ Ստիլպոնը Կինիկներից Մեգարյան դպրոց, հետագայում Ստոիկյան դպրոց անցման ուղու վրա է գտնվել։ Այսպես, գնեոսոլոգիական բովանդակային տեսանկյունից Ստիլպոնը հակված էր Կինիկների դպրոցի կողմը, ընդունելով անհատականի գոյությունը և մերժելով ընդհանրականը։ Ճանաչված է եղել տարբեր սոփեստական դատողությունների ձևակերպումներով, հերքելով հնարավորության և իրականության միջև տարբերությունը։ Իսկ ձևական-տրամաբանական հիմնավորումների ընթացակարգերի առումով ձգտում էր մեգարյան մեթոդներին։ Հերքում էր ընդհանուր հասկացությունները և պնդում էր՝ ասել «մարդ» նշանակում է ասել «ոչինչ», որովհետև որևէ կոնկրետ մարդու մասին չէ։ Նմանապես չի կարելի ասել «բանջար», քանի որ այս կամ այն բանջարեղենը գոյություն չունի այնքան, ինչքան գոյություն ունի բանջարը որպես տեսակ։ Ինչպես կինիկներից Անտիսթենեսը, Ստիլպոնը պնդում էր, որ չի կարելի սուբյեկտին վերագրել իրենից տարբեր պրեդիկատ (տրամաբանության մեջ՝ դիտարկվող առարկայի բնորոշիչ), ինչպես օրինակ, «մարդը բարի է», բայց կարելի է պարզապես ասել «մարդը մարդ է»։
Էթիկայի տեսակետից Ստիլպոնը կողմնորոշվում էր ավտոկրատիայի (ինքնաբավության) կարգավորիչ սկզբունքների վրա, որը առավելապես վերցնում էր կինիկների (լատ.՝ ցինիզմի) էթիկայից, իսկ ապատիայի հարցում՝ ստոիկներից։ Էթիկայում Ստիլպոնը, ինչպես կինիկները, իսկ հետագայում նաև ստոիկները, պաշտպանում էր «անկիրքության» իդեալը՝ ապատիան (ἀπάθεια կամ ἀοχλησία): Էվրիստիկական մի վարժության համար, որը ապացուցում էր, որ Ֆիդիասի քանդակած Աթենացու արձանը չի կարող Աստված համարվել, Ստիլպոնը վտարվեց Աթենքից սրբապղծության համար։
Դիոգենես Լայերտացին վկայում է, թե ինչպես մի անգամ Ստիլպոնը բառախաղի միջոցով ապացուցում էր կիրենայիկ Ֆեոդորին (որին Անաստված անունն էին տվել), որ ինքը հենց աստված է, քանի որ «ինչ անունով կոչվում ես, այն էլ համարվում ես»։
Աշակերտներից են եղել Փիլոն Դիալեկտիկը, Մենեդեմը Էրետրայից։ Մենեդեմը հետագայում գլխավորեց Էրիտրեյան դպրոցը։ Նրա ունկնդիրներից էր նաև Ստոիցիզմի հիմնադիր Զենոնը Կիտեայից։


== Գրականություն ==
Giannantoni G. (ed.), Socratic et Socraticorum Reliquiae, vol. 1. Napoli, 1990, p. 449–468.
M.A.Солопова СТИЛЬПОН [1]
Энциклопедия Кругосвет АНТИЧНАЯ ФИЛОСОФИЯ мегарская школа [2](չաշխատող հղում)


== Ծանոթագրություններ ==
Դրուժինինո (այլ կիրառումներ)

Դրուժինինո, կարող է վերաբերել՝

Դրուժինինո - քաղաքատիպ ավան Ռուսաստանի Սվերդլովսկի մարզի Նիժնեսերգինսկի շրջանի կազմում
Դրուժինինո - գյուղ Ռուսաստանի Վոլոգդայի մարզի Խարովսկի շրջանում
Երվանդաշատ (Արմավիրի մարզ)

Անվան այլ կիրառումների համար տե՛ս՝ Երվանդաշատ (այլ կիրառումներ)Երվանդաշատ, գյուղ Արմավիրի մարզում, Արաքս և Ախուրյան գետերի միախառնման անկյունում, մեղմաթեք սարավանդի վրա։ Բնակավայրը գտնվում է ծովի մակերևույթից 975 մ բարձրության վրա, մարզկենտրոնից 43 կմ հարավ-արևմուտք։


== Բնակչություն ==
Բնակիչների մի մասը եկել է Անիի և Թալինի տարածաշրջաններից։
Երվանդաշատի ազգաբնակչության փոփոխությունը.


== Տնտեսություն ==
Բնակչությունը զբաղվում է գյուղատնտեսությամբ։


== Պատմամշակութային կառույցներ ==
Գյուղի մոտ պահպանված են Երվանդաշատ մայրաքաղաքի (մ.թ.ա. 3-րդ-2-րդ դդ.) ավերակները և 4-5դդ. բազիլիկ եկեղեցին։


== Տես նաև ==
Երվանդաշատի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Բալգա ամրոց

Բալգա ամրոց (ռուս.՝ замок Бальга, գերմ.՝ Burg Balga, լիտ.՝ Balga, լեհ.՝ Bałga),  գոթական աղյուսի ոճով կառուցված միջնադարյան ասպետական ճարտարապետության ամենահայտնի հուշարձաններից մեկը Կալինինգրադի մարզում։


== Պատմություն ==

Լեգենդի համաձայն, V դարում այս վայրում ծովածոցի ափին էր գտնվում Հոնեդե ամրոցը, որը պրուսացիները կառուցել էին իրենց թագավոր Վիդևուտի համար։ Բարձրավայրում գտնվող փայտե ամրոցից ծովածոցը լավ տեսանելի էր։ Հենց այդ ռազմավարական առանձնահատկությունն է, որ գրավել է ասպետների ուշադրությունը, որոնք 13-րդ դարում եկել են Պրուսիա քրիստոնեություն տարածելու։ Ուստի, 1239 թվականին, ծանր ճակատամարտից հետո, այն անցել է Տևտոնական օրդենի ասպետների ձեռքը։
Ռազմագիտության բոլոր կանոնների համաձայն կառուցված ամրոցը գերազանց պաշտպանիչ կառույց է եղել, սակայն ամրոցի փայտե կառույցները շատ անգամ այրվել են տեղի բնակչության ճնշումներից հետո։ 1250 թվականին Տևտոնական օրդենի մեծ մագիստրի հրամանով խաչակիրներն ամրոցի տարածքում կառուցել են կոնվենտի հսկայական շենքը, որը դարձել է ապագա քարե ամրոցի նախնական հիմքը։ Շինարարության ընթացքում օգտագործել են դաշտային քար և այրված աղյուս։
1390-ական թթ. ամրոցում իշխել է  Կոնրադ ֆոն Կինբուրգը։ 1525 թվականին դուքս Ալբրեխտն այցելել է Բալգա՝ եպիսկոպոս Գեորգ ֆոն Պոլենցի մոտ, որն ամրոցի տիրակալն է եղել մինչև 1550 թվական։ Եպիսկոպոսի մահից հետո շատ շինություններ ավերվել են։ 1620 թվականին, Շվեդիայի պատերազմի ժամանակ, թագավոր Գուստավ Ադոլֆը Բալգան օգտագործել է որպես բազա։ Ավելի ուշ ամրոցի շենքերից մեկում բացվել է պանդոկ, իսկ աշտարակը ծառայել է որպես փարոս։
1701 թվականին Ֆրիդրիխ I-ը պատվիրել է Բալգայի քարն օգտագործելՊիլաուում ամրոց կառուցելու համար, որից հետո ամրոցը վերածվել է քարհանքի։
1927 թվականին զբոսաշրջիկների ներգրավման համար ամրոցի տարածքում կազմավորվել է տեղական պատմության թանգարանը, ֆորբուրգի պատերը ներկվել են Տևտոնական օրդենի մեծ մագիստրների անուններով։


== Ոչնչացման վտանգ ==
1945 թվականից հետո ամրոցը քանդվել է։ Չնայած դրան, հին ամրոցի ավերակները գրավում են բազմաթիվ զբոսաշրջիկների։
Պահպանվել են միայն ֆորբուրգի ավերակները և ամրոցի Նիկոլսկի եկեղեցին։ 


== Գրականություն ==
Овсянов, А. В руинах старого замка. - Калининград: Янтарный сказ, 1998. - ISBN 5-7406-0021-9.


== Արտաքին հղումներ ==
Путешествия по Калининградской области «Замок Бальга» Archived 2016-06-22 at the Wayback Machine.
Виртуальный тур по «Замку Бальга», октябрь, 2014 года.
«Видеосъемка с высоты (с дрона)»։ «Летопись русской усадьбы»։ Վերցված է 2017-09-09